cyanic-selkie/wikianc huggingface dataset:
Fellesferie
Norge
Begrepet fellesferie skal første gang ha kommet inn i avtaleverket mellom arbeidsgivere og arbeidstakere i den norske smelteverksindustrien i mellomkrigstida. Ved store fabrikker og smelteverk var det mer praktisk og lønnsomt å la alle arbeiderne få fri samtidig, og stenge smelteovnene helt en gitt periode, enn å la arbeidsgrupper feriere til ulik tid og dermed forstyrre og hemme en jevnt høy produksjon med store driftskostnader. Ordningen spredte seg siden til andre industribedrifter, og også byggebransjen, som etter hvert fikk tradisjon for å stoppe driften om sommeren.
Fellesferien har vanligvis blitt lagt til de tre siste ukene i juli, en tid da utetemperaturen er på sitt høyeste, dagene fremdeles er lange og lyse og barna har fri fra skolen. Noen bedrifter har forskjøvet oppstart for fellesferien fra den andre til den tredje uka den måneden, altså med varighet inn i august måned.
Virksomheter som ikke har villet miste omsetning eller produksjon, eller har hatt andre avtaler med leverandører og kunder, har ikke hatt fellesferie.
Sommerlukning
Fordelene og ulempene ved fellesferien har vært omdiskutert både med tanke på samfunnsøkonomi og bedriftsøkonomi. Når store deler av det norske nærings- og arbeidslivet helt eller delvis har lukket på samme tid, kan det være vanskelig å få utført tjenester i denne perioden. Dette kan gå ut over effektiviteten ved mange virksomheter. På den annen side kan driften også bli mindre effektiv når bedriftene ikke har fellesferie, men forsøker å drive som vanlig med ulik ferieavvikling, det vil si med noen på ferie og noen på jobb, altså i en periode uten normal arbeidsflyt og samarbeid, men i halv fart.
Likevel velger stadig flere, særlig større selskaper med internasjonale kontakter, mer fleksible ferieløsninger uten fellesferie og sommerlukning. Dette gjelder også butikker og handelsbedrifter. For disse er det likevel mange steder vanlig å oppleve redusert aktivitet når samfunnet har sommerferie. En del offentlige kontorer, banker og andre serviceinstitusjoner har en times kortere åpningtid i sommermånedene juni, juli og august som en mellomløsning.
Ferieloven
Ferieloven sier at arbeidstakere kan kreve å få ta ut tre uker i sammenheng i hovedferieperioden, som er fra 1. juni til 30. september. Feriepenger utgjør i vanlige ansettelsesforhold 10,2 % (12 % ved 5-ukers ferie) av forrige års lønn og utbetales uten skattetrekk, ofte i juni.
Lars Kjetil Køber
Lars Kjetil Køber (født 1976) er en norsk diplomat ved Utenriksdepartementet.
I 2003 ble tatt opp som aspirant i til utenrikstjenesten. Køber har vært stasjonert ved blant annet Norges ambassade i Slovakia og ambassaden i USA. I 2020 ble Køber utnevnt til avdelingsdirektør i Utenriksdepartementet.
Stortingsvalget 2021
Stortingsvalget 2021 var et parlamentsvalg i Norge som ble gjennomført 13. september 2021 for å velge representanter til landets nasjonalforsamling, Stortinget, for perioden 2021–2025.
Det var ingen internasjonale valgobservatører ved valget.
Resultat
Valgresultat, avgitte og godkjente stemmer (endelig opptalt):
Resultatoversikt for hele velgermassen
De totalt 3,892,507 stemmeberettigede borgerne i riket gjorde følgende valg med stemmeretten sin:
Otto Olsen (1918)
Otto Olsen (født 3. februar 1918, død 9. september 1972 i Stavanger ) var en norsk motstandsmann, forretningsmann og lokalpolitiker. Under andre verdenskrig utførte han i Rogaland en rekke illegale oppdrag for Milorg og for Secret Intelligence Service. Han ble dekorert med Krigskorset, Norges fremste utmerkelse, samt den britiske Distinguished Service Order.
Stortingsvalget 2021
Klager
Det innkom 16 klager på valget, blant annet fra Helsepartiet og Alliansen – Alternativ for Norge. Ingen av klagene ble tatt til følge av Riksvalgstyret.
Den 8. oktober 2021 godkjente Stortinget fullmaktene fra valgdistriktene. Det ble ikke funnet feil ved valgavviklingen som hadde hatt innvirkning på valgoppgjøret.
Otto Olsen (1918)
Før krigen
Olsen tok handelsgymnas i Stavanger, blant annet sammen med Solveig Bergslien og Einar Kåre Johannessen. Alle tre ble senere med i motstandsbevegelsen. Deretter arbeidet han som kontormann, og fra 1936 var han ansatt i Norske Shell.
Andre verdenskrig bryter ut
Under den tyske invasjonen kjempet Olsen i Infanteriregiment nr. 8 i Dirdal, under kommando av Leiv Lea. Lea ble senere distriktssjef for Milorg i Stavanger.
Stortingsvalget 2021
Valgordning
I henhold til valgordningen i Norge (per 2018) skal det avholdes stortingsvalg en mandag i september hvert fjerde år. Det velges 169 representanter til Stortinget, og landet deles inn i 19 valgdistrikt. Antallet representanter som velges fra hvert valgdistrikt beregnes hvert åttende år og baseres på valgdistriktets folketall og areal. I tidligere stortingsvalg har ett fylke utgjort ett valgdistrikt, men ny fylkesinndeling kan medføre at det ikke blir samsvar her (se Konsekvenser av ny fylkesinndeling).
Otto Olsen (1918)
Andre verdenskrig bryter ut
Høsten 1940 hadde løytnant Kaare Knudsen i Stavangerpolitiet i hemmelighet fått i oppdrag å organisere militær observasjonstjeneste i Stavanger. Som sine viktigste medarbeidere valgte Knudsen Otto Olsen og Ragnvald Olsson, som hver for seg skulle bygge opp ett nett av kontakter og medhjelpere. Målet var å kartlegge tyske militære anlegg og styrker, troppebevegelser og tysk skipstrafikk. Etterretningsnettverket ble raskt bygget ut, med mange involverte.
Stortingsvalget 2021
Valgordning
150 representanter velges direkte i valgoppgjørene i hvert valgdistrikt som distriktsmandater, og 19 representanter, ett fra hvert valgdistrikt, er utjevningsmandater som fordeles ut fra partienes oppslutning nasjonalt. Bare partier som kommer over sperregrensen på 4 prosent av stemmene nasjonalt, tas med ved fordelingen av utjevningsmandatene. Partiene tildeles mandater etter stemmetall ut fra en modifisert utgave av Sainte-Laguës metode.
Otto Olsen (1918)
Radiosenderen LKH
En av kontaktene til Olsen var Ola Horve, som var en dyktig radiomann. I 1941 lagde han en egen radiosender for organisasjonen. Sammen med forloveden Solveig Bergslien ble Olsen lært opp til å kunne bruke senderen, og de ble så faste operatører. Kjennesignalet var LKH - «Leve Kong Håkon». En sifferkode ble brukt til å kryptere meldingene. Senderen hadde ikke mottaker, slik at det ikke var mulig å vite om meldingene kom fram. I tillegg var senderen uten krystallstyring av senderfrekvensen og derfor ikke enkel å lytte til. Mange viktige meldinger kom fram til London, men senere undersøkelser har også viste at flere meldinger ikke ble mottatt eller ikke kunne tydes skikkelig.
Senderen opererte i den første tida fra Stavanger, Lifjell, ulike steder på Jæren, i Bjerkreim og Gjesdal. Faste sendetider var onsdag, lørdag og søndag. Da tyske peilebiler ble oppmerksomme på den regelmessige senderen og begynte å bli nærgående, besluttet Olsen å flytte senderen. Med hjelp av speidervennen Trygve Holst fikk han våren 1942 skjult senderen i Strand, og fortsatte deretter sendingene derfra. Senderen var da gjemt i en steinrøys ved speiderhytta i Mosli.
Stortingsvalget 2021
Konsekvenser av ny fylkesinndeling
Den nye inndelingen på det regionale folkevalgte nivået fra 1. januar 2020, som følge av regionreformen, gjør at valget i 2021 blir noe annerledes enn foregående stortingsvalg. Dette ved at det ikke vil være samsvar mellom antall fylker og antall valgdistrikter, ettersom § 57 i Norges Grunnlov sier at: «Riket er inndelt i 19 valgdistrikt.» Valgloven ble endret 4. juni 2018, slik at de 19 fylkene som eksisterte før regionreformen, fremdeles er valgdistriktene i stortingsvalget, og ikke de 11 nye fylkene. Valgstyrene er oppnevnt av de nye fylkene, og noen valgstyrer vil derfor ha ansvar for flere valgdistrikter.
Politisk situasjon
I valgperioden 2017–2021 var ni partier representert på Stortinget: Arbeiderpartiet (49 mandater), Høyre (45), Fremskrittspartiet (27), Senterpartiet (19), Sosialistisk Venstreparti (11), Kristelig Folkeparti (8), Venstre (8), Miljøpartiet De Grønne (1) og Rødt (1). Ulf Leirstein var innvalgt for Fremskrittspartiet, men ble uavhengig representant fra 2019. Jan Bøhler var innvalgt for Arbeiderpartiet, men meldte overgang til Senterpartiet fra 2020.
Otto Olsen (1918)
Radiosenderen LKH
Under opprullingen av heimefronten i Stavanger og omegn i 1942 greide tyskerne også å finne senderen.
Illegalt arbeid i Stavangerområdet
Da den illegale avisa Patrioten begynte å komme ut i 1942, var Olsen en viktig leverandør av nyheter til redaksjonen.
Våren 1942 fikk Milorg fra London ordre om å kartlegge mulige droppsteder for mannskap og utstyr, til bruk under en eventuell invasjon av allierte styrker. Otto Olsen tok kontakt med Trygve Holst på Jørpeland for å finne et egnet sted mellom Strand og Årdal.
Stortingsvalget 2021
Politisk situasjon
De fire borgerlige partiene Høyre, Fremskrittspartiet, Venstre og Kristelig Folkeparti hadde til sammen 88 av 169 mandater, det kreves 85 for flertall. De øvrige partiene hadde 81 mandater i perioden. De første månedene etter stortingsvalget 2017 fortsatte Erna Solbergs regjering bestående av Høyre og Fremskrittspartiet. I januar 2018 ble regjeringen utvidet med Venstre, og i januar 2019 ble den utvidet med Kristelig Folkeparti til en flertallsregjering. I januar 2020 gikk Fremskrittspartiet ut av regjeringen.
Stortingspresident Olemic Thommessen (H) ble gjenvalgt etter valget og ledet Stortingets arbeid frem til mars 2018, da han gikk av, og Tone Wilhelmsen Trøen (H) ble valgt til ny president. Regjeringen ble ledet av statsminister Erna Solberg (H).
Valgdistrikt
Ettersom § 57 i Norges Grunnlov tilsier at: «Riket er inndelt i 19 valdistrikt.» så vil stortingsvalget 2021 bli gjennomført slik at de 19 fylkene som var fylkesinndelingen før regionreformen er valgdistriktene i stortingsvalget, dog med de endringer som kommer av overføringer av kommuner mellom fylkene. Fordelingen av mandater skal skje annethvert stortingsvalg. Sist dette skjedde var ved stortingsvalget 2013. Den nye mandatfordeling skal etter valgloven (per 2020) gjelde for stortingsvalget 2021 og stortingsvalget 2025. I et forslag om ny valglov, blir mandatfordelingen endret fra og med stortingsvalget 2025.
Lister
Følgende 25 partier stilte til sammen 360 godkjente lister med totalt 5,174 kandidater til stortingsvalget i 2021:
Partier som stilte til valg med lister i alle de 19 valgkretsene:
Partier som stilte til valg med lister i noen av valgkretsene:
Regjeringsalternativer
Statsministerkandidater: Erna Solberg (H, FrP, KrF, V), Jonas Gahr Støre (Ap, SV, MDG*, R**), Trygve Slagsvold Vedum (Sp, R**).
* MDG selv ønsket Støre som statsminister og ville være en del av en regjering med han som leder.
** Rødts leder Bjørnar Moxnes, som ikke ville bli med i noen regjering, støttet ny regjering uavhengig om statsministeren skulle vært Støre eller Vedum.
Meningsmålinger
Det er flere nettsider som analyserer meningsmålinger frem mot valget, og disse bruker noe ulike metoder. Én metode er å ta et gjennomsnitt av flere målinger, og tabellen under viser prosentvis partioppslutning som et gjennomsnitt av alle nasjonale meningsmålinger som er publisert i løpet av en gitt måned (med antall mandater i parentes):
Resultater i valgkretsene
Tabellen viser foreløpig partifordeling av mandatene i hver valgkrets:
Tabellen viser endring i partifordelingen av mandatene i hver valgkrets sammenlignet med stortingsvalget i 2017:
Tabellen viser prosentvis partioppslutning i hver valgkrets: Tall uthevet med fet skrift markerer at partiets oppslutning i valgkretsen er høyere enn partiets oppslutning nasjonalt.
Tabellen viser endring i prosentvis partioppslutning i hver valgkrets sammenlignet med stortingsvalget i 2017:
Otto Olsen (1918)
Illegalt arbeid i Stavangerområdet
Gestapo gjennomførte i 1942 en større opprulling av heimefronten i stavangerområdet. Da Ola Horve ble arrestert 28. april 1942, greide Otto Olsen sammen med John Evertsen å snike seg inn i Horves leilighet, bak ryggen på den tyske vakten. Der greide de å fjerne diverse kompromitterende materiale. Sommeren 1942 ble Olsen ettersøkt av Gestapo, og han fant da tiden moden for å flykte. Han reiste først til Førre i Jøsenfjorden, der han ble boende til september. Deretter dro han til Oslo og så til Sverige.
Storbritannia
I februar 1943 kom Olsen seg videre med fly til Storbritannia, der han gikk inn i de norske styrkene. Olsen ble rekruttert til det britiske Secret Intelligence Service, og i åtte uker fikk han spesialtrening og utdannelse som radiotelegrafist. Treningen ble avsluttet med et fallskjermkurs.
Tilbake til Norge
I juni 1943 ble Olsen sendt over til Norge med motortorpedobåt og landsatt i Sulen i Sogn, med ryggsekken full av radioutstyr og våpen. Det farlige utstyret ble pakket i en sildetønne og ekspedert til Stavanger, mens Olsen selv reiste sørover med nattruten via Bergen.
I Stavanger hadde XU-agent Harald Sem etablert seg. Som forberedelse til at Olsen skulle komme hadde han valgt ut Hovlandsstølen ved gården Hovland i Bjerkreim, som base for en radiosender. Sem hadde tilbrakt påsken 1942 der. Tønnen med utstyret til Oslen ble videresendt til stølen, der Olsen etablerte radiosenderen «Aquarius». Stasjonen rapporterte om tyskkontrollert skipstrafikk, minesperringer, kanonstillinger og andre tyske anlegg. Ved hjelp av et gradvis utbygs etterretningsnettverk skaffet Olsen seg sikre opplysninger om skipstrafikken, noe allierte styrker kunne utnytte ved gjennomføring av angrep. Dette ble vurdert som svært verdifull informasjon.
Høsten 1943 mottok stasjonen på Hovland et flyslipp med våpen og utstyr. Samtidig begynte Gestapo å spore opp ledd i etterretningsorganisasjonen i Stavanger. Den 13. oktober gikk tyskerne til aksjon mot Barnehjemmet på Storhaug, der Sem hadde opprettet «kontor» for organisasjonen. Flere ble arrestert under aksjonen, og også i de påfølgende dagene. Otto Olsen, sammen med blant annet Harald Sem, dro da i dekning til Førre i Jøsenfjorden igjen. Senderen fulgte med på reisen.
Solveig Bergslien ble arrestert 21. oktober og døde på cellen i fengselet 25. oktober. Da den tragiske nyheten ble brakt til Førre, gjemte Olsen seg først høyere til fjells. Senere fortsatte han sendervirksomheten i Dirdal og i Egersundsområdet. Hovedstasjon for senderen ble nå gården Vaule i Hå kommune.
Harald Sem fortalte etter krigen at han hadde ordre fra London om å likvidere Olsen, dersom det var stor sannsynlighet for at han skulle bli arrestert. Olsen visste for mye om for mange personer i motstandsbevegelsen, og faren for at han kunne sprekke under tortur var for stor. Sem sto selv en tilsvarende likvideringsliste, eller ville begå selvmord, for å unngå å bli tatt.
Austin Smith
Austin Smith (født 20. mai 1985) er en sørafrikansk landhockeyspiller. Han representerte landet sitt under Sommer-OL 2012 i London, der han endte på nest sisteplass med det sørafrikanske landslaget.
Otto Olsen (1918)
Tilbake til Norge
Etter å ha sikret etterfølgere til drift av stasjonen kom Olsen i mars 1944 over til Storbritannia igjen. Han ble nå hentet med en motortorpedobåt ved Bremnes i Gulen.
Natt til 10. mai ble Olsen sluppet i fallskjerm over Hovlandsstølen. Da han møtte bakken skadet han foten såpass sterkt at han ikke kunne gå. Sammen med han hoppet Ragnvald Mack, og også han ble skadet i hoppet: han brakk det ene beinet. De to skadde ble med mye slit fraktet til Stavanger for hemmelig behandling ved sykehuset.
Anker Jørgensens femte regjering
Endring den 27. april 1982.
Otto Olsen (1918)
Tilbake til Norge
Da Olsen begynte å komme til kreftene igjen reiste han til Førre nok en gang, for å ta opp igjen kontaktene der. Deretter dro han sørover til Vaule. Organisasjonen hadde nå tre sendere i drift: Førre, Bjerkreim og ved Egersund.
Arrestert
Den 13. september 1944 ble Olsen arrestert ved Vaule bro, da han kom syklende inn i en Gestapo-kontroll. Neste dag ble Olsen transportert tilbake til Vaule i håndjern, sammen med tjue politimenn. Under razziaen ble senderen funnet.
Anker Jørgensens femte regjering
Regjeringen besto av følgende ministre fra Socialdemokratiet:
Otto Olsen (1918)
Flukt
Sammen med Ragnvald Mack ble Olsen i fengselet presset til å samarbeide med å fortsette sendingene, men nå styrt fra tysk side. Begge samtykket til dette, i håp om at dette skulle gi en mulighet til flukt. Den 11. november ble fangene ført inn i Frafjordheiene, for å sende. Om kvelden tok følget inn på en hytte, og i et ubevoktet øyeblikk greide fangene å flykte ut i høstmørket. Trass i en stor ettersøkning greide ikke Gestapo å finne de to rømlingene. De lå i dekning hos venner i Espedalen til freden kom.
Etter krigen
Fra 1961 var Olsen disponent i Norske Fina.
Torvmoseulveedderkopp
Torvmoseulveedderkopp (Pardosa sphagnicola) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett.
Otto Olsen (1918)
Etter krigen
Olsen var politisk engasjert for Høyre. I 1965 ble han innvalgt i Stavanger bystyre. Han satt også i formannskapet.
Han var idrettsengasjert og hadde lederverv som formann for friidrettskretsen. Han var blant grunnleggerne av Idrettslaget Skjalg og ble gjort til æresmedlem der.
Torvmoseulveedderkopp
Utseende
Torvmoseulveedderkopp er litt mørkere brun eller brunsvart, med noen svake lyse og mørkere flekker, særlig på bakkroppen. Den har den typiske lyse midtlinjen over forkroppen og tegningene på bakkroppen, som er vanlig i slekten Pardosa.
Otto Olsen (1918)
Utmerkelser
I statsråd 19. mai 1944 ble soldat Olsen hedret for innsatsen og ble tildelt Krigskorset «for fremrakende [sic] hemmelig militær virksomhet under krigen».
I tillegg til Krigskorset ble Olsen tildelt Deltagermedaljen med rosett, samt den britiske Distinguished Service Order.
Torvmoseulveedderkopp
Utseende
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Damallsvenskan 2009
Damallsvenskan 2009 er den 22. sesongen av Damallsvenskan. Serien ble spilt mellom 25. mars og 7. november 2009, og var delvis stykket opp på grunn av EM i Finland. Linköpings FC vant serien for første gang i klubbens historie (også inkludert BK Kenty), og ble dermed det første laget som verken kom fra Stockholm eller Umeå som vant serien siden Malmö FF vant i 1994. Piteå og Stattena rykket begge opp før sesongen, og begge rykket rett ned igjen.
Tabell
K = Kamper spilt; V = Kamper vunnet; U = Kamper endt uavgjort; T = Kamper tapt; + = Scorede mål; - = Innslupne mål; MF = Målforskjell; P = Poeng Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.
Heresh Kevlar
Heresh Kevlar (født Heresh Khalil 4. mai 1994) er en norsk-kurdisk statsviter, motedesigner, entreprenør og eier av smykkemerket Heresh K. Han er tidligere profesjonell wrestler under navnet «Heresh Kurdi». Han har konkurrert i wrestling både nasjonalt og internasjonalt.
Wrestling
Heresh startet på en opptaksprøve ved Norges Wrestlingforbunds skole i desember 2012, og fikk medlemskap hos NWF-skolen i januar 2013. Han konkurrerte profesjonelt for første gang den 4. oktober 2014 på «Kongen på haugen»-stevnet, under navnet «Heresh Kurdi». Hans rollefigur i ringen var en kurdisk underdog. Tidligere Norgesmester Victor Dale ba NWFs styret om å få møte Heresh i hans første single debutkamp på Powerslam XII.
Heresh startet sin internasjonale karriere 4. februar 2017 i Essen for WXW. Han har gått kamp for IPW i Lübeck, PWF i Neumünster, CWE i Hessen og GWF i Berlin. Han har også wrestlet for PWS i Sittard, Nederland for lettvektmesterskapet. Han har gått en turnering for SPW i Lausanne og Bosyslam Wrestling i Esbjerg.
Gründer og motedesigner
Heresh startet smykkemerket Heresh K i 2019. Sammen med sin kone er han også designer. Hans første design er en kolleksjon som heter Regal Collection og den er basert på shahmaranmytologien.
Privatliv
Sammen med sine foreldre og søsken flyktet Heresh Kevlar til Norge i 2008. De bodde på asylmottak i over fem år, så flyttet de til Oslo. Han har nevnt at de var så fattige at faren hans lånte penger for kjøpe klær til ham da han var liten. Heresh studerte musikk, dans og drama på Gol videregående og gikk dramalinjen på Bjørnholt videregående skole. Han studerte statsvitenskap på Universitetet i Sørøst-Norge mellom 2015 og 2018. Heresh giftet seg i 2021 med Cathrine Kevlar, og bruker hennes etternavn.
Entropion
Entropion er en øyelidelse hvor øvre og/eller nedre øyelokk er bøyd inn mot øyet, og irriterer dette. Det motsatte av entropion er ectropion.
Etiologi og patogenese
Entropion oppstår gjerne hos eldre personer hvor bindevevet i kroppen begynner å bli dårlig. Det forekommer hyppigst med nedre øyelokk. Det kan også forekomme etter traume.
Behandling
Behandlingen er kirurgisk.
Organisation Gehlen
Organisation Gehlen var det uformelle navnet på en vesttysk etterretningstjeneste i den tidlige fasen av den kalde krigen. Den ble ledet av Reinhard Gehlen på oppdrag fra, og i nært samarbeid med, den amerikanske hærens etterretningstjeneste og etterhvert CIA. Organisation Gehlen eksisterte fra 1946 til 1956, da organisasjonen dannet kjernen i forbundsrepublikkens nye føderale utenlandsetterretningstjeneste, Bundesnachrichtendienst (BND). Organisation Gehlen hadde hovedfokus på etterretning rettet mot Sovjetunionen og østblokken ellers, og var i mange år regnet som CIAs øyne og ører i Sentral- og Øst-Europa. Organisation Gehlen ble ofte bare kalt organisasjonen eller lignende, og opererte under en rekke dekknavn.
De Unges Orkesterforbund
De Unges Orkesterforbund (UNOF) (tidligere Norsk Skoleorkesterforbund (NSOF)) er en organisasjon for barne- og ungdomsorkestre i Norge, som ble stiftet den 20. april 1974. Organisasjonen har rundt 5400 medlemmer i rundt 175 lokale orkestre per 2022. Medlemmene er barn og unge i alderen 2–26 år. Medlemsorkestrene varierer i størrelse fra strykekvartetter til fullt symfoniorkester.
UNOF eier og driver Norsk Ungdomssymfoniorkester (NUSO).
Hennes Majestet Dronning Sonja er UNOFs høye beskytter.
Organisasjonen er medlem av Norsk musikkråd, Frivillighet Norge , Kulturalliansen og Landsrådet for Norges barne- og ungdomsorganisasjoner (LNU).
Historikk
Organisasjonen het opprinnelig Norsk Skoleorkesterforbund (NSOF). Den 18. juni 2006 skiftet den navn til De Unges Orkesterforbund (UNOF).
Styreledere
Her er en oversikt over tidligere og nåværende styreledere i UNOF:
Daglige ledere
Terje Winther er daglig leder i UNOF per 2022.
Orkesterdagen
UNOF har innført 20. april som «Orkesterdagen»; datoen er valgt fordi organisasjonen ble stiftet den 20. april 1974. Den første Orkesterdagen ble markert 20. april 2022 i Oslo, med deltagelse av kulturminister Anette Trettebergstuen.
Ba’athisme
Ba'athisme (også skrevet baathisme) er en politisk ideologi som vektlegger arabisk nasjonalisme, panarabisme og arabisk sosialisme. Ideologien bygger på idéene til Michel Aflaq, en kristen, Salah al-Din al-Bitar, en sunnimuslim, og Zaki al-Arsuzi, en alawitt. Irak ble styrt av det irakiske Ba'athpartiet fra 1968 til 2003, og det syriske Ba'athpartiet har styrt Syria siden 1963. Ba'athisme var Iraks offisielle statsideologi under Ba'athpartiets styre, men har aldri vært offisiell statsideologi i Syria. Ba'athisme er imidlertid den offisielle ideologien til det styrende partiet i Syria under Bashar al-Assad.
Strongbreen
Strongbreen er en isbre på Spitsbergen på Svalbard. Breen har en 11 kilometer bred isfront mot Kvalvågen på vestsida av Storfjorden, på skillet mellom Heer Land og Torell Land.
Breen er oppkalt etter Frederick Ketelbey Strong (død 1875), konsul i Aten for Hannover og Bayern. Strong var en venn av den tyske geografen August Petermann.
Marta Menegatti
Marta Menegatti (født 16. august 1990) er en italiensk sandvolleyballspiller. Hun representerte landet sitt under Sommer-OL 2012 i London, der hun ble utslått i kvartfinalen.
Under Sommer-OL 2020 i Tokyo som ble arrangert i 2021, ble hun utslått i gruppespillet.
Jurong
Jurong (kinesisk: 句容; pinyin: Jùróng) er et byfylke i byprefekturet Zhenjiang i provinsen Jiangsu i Folkerepublikken Kina.
Befolkningen var på 602,049 innbyggere i 1999.
Samferdsel
Kinas riksvei 104 løper gjennom byfylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Laurel County
Laurel County er et fylke i den amerikanske delstaten Kentucky. Ved folketellingen i 2010 hadde fylket 58 849 innbyggere.
Jungelboken
Jungelboken (engelsk originaltittel The Jungle Book) er en samling fortellinger for barn av den engelske forfatteren Rudyard Kipling fra 1894. Før fortellingene ble utgitt i bokform ble de publisert i populære magasiner i tiden 1893–1894. Disse inneholdt illustrasjoner, en del gjort av forfatterens far, John Lockwood Kipling. Rudyard Kipling ble født i India og tilbrakte seks år av sin barndom der. Etter rundt ti år i England, reiste han tilbake til India og arbeidet i landet for seks og et halvt år. Disse fortellingene ble skrevet mens Kipling bodde i Vermont i USA. Det er bevis på at den ble skrevet for hans datter Josephine, som døde i 1899 kun seks år gammel, grunnet en sjelden førsteutgave av boken med en gripende håndskrevet meddelelse av forfatteren til sin unge datter som ble oppdaget ved britiske National Trusts eiendom Wimpole Hall i Cambridgeshire i 2010.
Fortellingene er fabler som benytter ville dyr på et antropomorfiske (menneskelignende) vis for å kunne moralske lærdommer. Eksempelvis beskrivelsen av «Jungelens lov» i boken fremmet trygghet for den enkelte, for familier og for samfunnet. Kipling la i disse lovene bortimot alt som han kjente eller hadde «hørt eller drømt om den indiske jungelen». En del lesere har tolket verket som allegorier om datidens politikk og samfunn. Den mest kjente av disse fortellingene er de tre som dreier rundt opplevelsene til et forlatt barn ved navn Mowgli og som ble oppfostret av ulver i den indiske jungelen. I tillegg til disse er antagelig husker best «Rikki-Tikki-Tavi», fortellingen om en heroisk mungo, og «Toomai of the Elephants», fortellingen om en ung elefantforhandler. Som med mange av Kiplings verker, hver av disse fortellingene hadde et stykke lyrisk vers innledningsvis og ble avsluttet av et annet.
På grunn av Jungelbokens moralske tone, kom den til bli benyttet som en motivasjonsbok for speiderbevegelsens junioravdelinger, ulvungene. Denne bruken av boken ble akseptert av Kipling etter direkte henvendelse fra Robert Baden-Powell, speiderbevegelsen grunnlegger. Navn og begreper fra boken, som Akela, lederulven, har også blitt ledefigurer i bevegelsen.
I 1895 utgav Kipling oppfølgeren Den andre jungelboken (The Second Jungle Book). Jungelboken regnes som et av de klassiske verk i moderne barnelitteratur, og har blitt filmet og dramatisert flere ganger. Mest kjent er kanskje Walt Disneys tegnefilm med samme tittel fra 1967.
Gresk-romersk Egypt
Gresk-romersk Egypt betegner perioden etter at oldtidens Egypt, som da hadde kommet under persisk styre, ble erobret av makedonerkongen Aleksander den store. Etter hans død ble Egypt regjert av ptolemeerdynastiet i omkring 300 år. Dette dynastiet hadde makten frem til slaget ved Actium i 31 f.Kr. Deretter ble Egypt en romersk provins. Den siste reelle herskeren av ptolemeiske Egypt var dronning Kleopatra som begikk selvmord i 30 f.Kr.
TV 2 Charlie
TV 2 Charlie er en dansk TV-kanal som er eid og drevet av danske TV 2. Kanalen startet sine sendinger 1. oktober 2004 og er TV 2s tredje kanal. Kanalen er en del av TV 2 Networks A/S. Maiken Wexø er kanalsjef for både TV 2 Charlie, TV 2 Zulu og TV 2 Film. Kanalen sender fra rundt klokken 12 på dagen til rundt klokken 01 på natten. Målgruppen retter seg mot et modent publikum.
Gresk-romersk Egypt
Ptolemeernes styre
Ptolemaios I Soter, sønn av makedoneren Lagos, var en av Aleksanders hærførere. Han ble utnevnt til satrap (guvernør) av Egypt og etter Aleksanders død i Babylon i 323 f.Kr. fragmenterte hans store rike i ulike riker. Ptolemaios I Sotor beholdt kontrollen over Egypt, og til sist erklærte han seg som konge. Hans rike kom også til å omfatte deler av Midtøsten, deler av Anatolia, og enkelte av øyene i østlige Middelhavet, blant annet Kypros. Fra og med Ptolemaios styrte hans slekt (dynasti) Egypt, ptolemeerne, fra den nye hovedstaden Alexandria. Disse kongene var dyktige administratorer, hvilket førte til at riket ble sterkt befestet i lang tid fremover. Rikets historie preges også av vennskap og konflikter med Selevkideriket, et av de andre gresk-makedonske etterfølgerrikene etter Aleksander og besto av de asiatiske områdene (hovedsakelig Syria, Midtøsten og Babylonia).
Ptolemaios lot seg krone til farao i 305 f.Kr. Ved hjelp av ikke bare greske, men også egyptiske rådgivere forsøkte han gjennom et regelverk av sakrale forskrifter å forene den greske og den egyptiske befolkningen, ikke bare et felles styre og lover, men også ved de store statshøytidene som Osiris- og nyttårsfestene. I denne sammenhengen ble Serapis, som svarte til den eldre egyptiske guden Osiris-Apis, opphøyd til hovedgud for de greske kongene. I Serapeum i Alexandria ble det ved siden av helligdommen til Osiris, Isis og Harpokrates oppført et tempel for Serapis. Under hans sønn Ptolemaios II Filadelfos ble befolkningen i Alexandria stadig mer egyptisk. Isis og Osiris appellerte også til grekere om personlig frelse, og egyptisk kultur blandet seg stadig mer med den greske innflytelse.
TV 2 Charlie
TV 2 Charlie er brukerbetalt og reklamefinansiert og kan sees via kabel-TV, satellitt, fibernett og DVB-T. På satellitt var TV 2 Charlie (i likhet med TV 2 Zulu og TV 2 Film) i starten kun tilgjengelig hos Canal Digital. Konkurrenten Viasat startet å sende kanalene i januar 2009.
Gresk-romersk Egypt
Ptolemeernes styre
Da den nye stormakten i Middelhavet, Romerriket, begynte å få større innflytelse og ekspanderte østover, kom etter hvert Egypt under deres kontroll. Da Julius Cæsar kom til makten, innledet han et vennskap med dronning Kleopatra VII av Egypt og ble også hennes elsker. Hun hadde regjert en tid sammen med sin bror. Kleopatra og Cæsar fikk en sønn, Cæsarion. Etter at Julius Cæsar ble myrdet, ble hans venn Marcus Antonius Kleopatras nye partner. Cæsars grandnevø, Octavianus (den senere Augustus), ble med tiden hans fiende. Til sist ble Antonius beseiret i sjøslaget ved Actium i 31. f.Kr. Etter Antonius’ død, valgte Kleopatra å begå selvmord, etter sigende ved en giftslange. Cæsarions skjebne er uklar, men trolig ble han drept. Egypt ble i 30 f.Kr. en romersk provins som navnet Ægyptus under administrasjon av en keiserlig prefekt.
Under romersk styre
Egypt var viktig for Roma, blant annet på grunn av import av korn fra landet. Romerne bygde opp Egypt på mange måter, men deres politikk gikk også ut på å utplyndre landet. Romerske senatorer bestemte den egyptiske politikken. Kongene i Meroë, som hevdet å være rettmessige etterfølgere av faraoene, forsøkte på ett tidspunkt å gå til krig. Dette førte til at romerne opprettet militære garnisoner langt sør.
Befolkningens teologiske særoppfatninger angående lokale guder og hellige dyr førte til konflikter og til blodige kamper mellom ulike områder. Hatet mot utenlandske soldater av forskjellige nasjonaliteter, folk som var tilknyttet nekropoltemplene, bidro også til spenningene. En romer, som tilfeldigvis kom til å drepe en katt, ble lynsjet av en folkemasse.
Grizzly Man
Grizzly Man er en amerikansk dokumentarfilm fra 2005, regissert av den tyske filmskaperen Werner Herzog.
Handling
Filmen tar for seg historien om aktivisten Timothy Treadwell, som ble drept av en grizzlybjørn i 2003. Treadwell ser seg selv som en soldat i kampen mot bjørnejakt, og er villig gjøre alt for å beskytte Alaskas bjørnebestand mot jegere og krypskyttere. Dette arbeidet utfører han på en særs kontroversiell og oppsiktsvekkende måte, om gir ham status som halvkjendis. Han tilbringer hver sommer i en nasjonalpark i Alaskas villmark uten våpen til forsvar mot grizzlybjørner, og overnatter i telt innenfor de potensielt livsfarlige bjørnenes territorium. Etter tretten somre tar det hele brått slutt. En grizzlybjørn spiser både ham og kjæresten, samtidig som de gjør filmopptak av bjørnene.
Filmen viser både filmsnuttene Treadwell spilte inn og nyere opptak gjort av Herzog.
En underliggende historie i filmen er Treadwells rusmismisbruk og dårlige psykiske helse. Ved å hengi seg til aktivisme til fordel for grizzlybjørnene klarer han å komme seg ut av rusmisbruket. Han får imidlertid ikke medisinsk hjelp for sin bipolare lidelse. Som tilskuer er det smertefullt å se hvordan vurderingsevnen hans gradvis blir dårligere etter hvert som han blir mer og mer manisk og paranoid. Til slutt gjør han noe han i utgangspunktet vet er livsfarlig: Han drar tilbake til nasjonalparken sent på høsten, når fremmede, sultne bjørner er på jakt etter energirik mat før vinterdvalen, og fører dermed seg selv og kjæresten rett inn i døden.
Bergen Kino
Bergen Kino AS er et aksjeselskap som driver kinovirksomhet i Bergen. Selskapet driver de to kinokompleksene Konsertpaleet og Magnus Barfot.
Historisk har det vært kinofremvisninger flere steder i byen, blant annet Eldorado (åpnet 1905, nedlagt 1981) som lå i krysset mellom Håkonsgaten/Nygårdsgaten og Olav Kyrresgate. Den viste primært actionfilm, inklusive Western, og gikk populært under navnet «Revolverhuset». Virksomheten ble nedlagt i forbindelse med at Grieghallen ble åpnet (1978) og Konsertpalæet som tidligere huset Bergen filharmoniske orkester ble tilgjengelig for fast kinodrift.
Tra la la
«Tra la la» er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet Salmer og sanger vi gjerne hiver. Sangen ble innspilt 27.-30. august samme år i Roger Arnhoff Studio i Oslo. Jonas Fjeld Band var kompband.
Bergen Kino
Konsertpalæet og Engen kino (åpnet i 1961) er med tiden bygd ut og slått sammen til en moderne storkino med flere saler, under navnet Konsertpaleet i 1989. Magnus Barfot, som åpnet i 2004, noe meter unna i gaten, er på tilsvarende vis en flersalskino. Den største kinosalen i Bergen er KP1 i Konsertpaleet, som har 485 sitteplasser. Salen ble pussrt opp i 2009 og 2018, og flere andre kinosaler har også gjennomgått større endringer.
Tra la la
Originalen heter «Barbara Ann» og ble skrevet av Fred Fassert for vokal-gruppen The Regents (Fasserts bror var med i gruppen). De ga ut sin versjon på singel i 1961. Den mest kjente versjonen tilhører The Beach Boys som i 1965 ga den først ut på musikkalbumet Beach Boys' Party! og litt senere på singel.
Bergen Kino
Forum kino på Danmarksplass var den største kinoen i Bergen frem til den ble lagt ned påsken 2005.
Tra la la
Tekstens handling på originalen går ut på at tekstens jeg er på dans og spør tre damer om å bli med på dansegulvet, men han synes det blir kjedelig helt til han ser Barbara Ann. Han ber henne ta hans hånd siden han er i dansehumør. Hvorvidt han fikk dansen med Barbara Ann, kommer ikke fram av teksten.
Prima Veras tekst er en parodi på denne kortfattete handlingen. De gir lytteren et innblikk i tekstens skriveprosess der de blant annet synger at «tra-la-la» er det beste de kan finne på av tekst. De har prøvd å skrive setningene på tre andre språk, men fant ut at norsk allikevel var det mest egnete. Jahn Teigen er solist uten å bruke falsett stemme (slik Brian Wilson gjør på The Beach Boys sin versjon). Både Teigen og Tom Mathisen korer i bakgrunnen.
Sangen ble også gitt ut på samlealbumene Best of Ebba (januar 1981) og Rest of the best vol 2,5 (september 2000).
Trioen mimet etter «Tra la la» for NRK i programmet Det er Norge som er bra! (sendt 12. januar 1980). Programmet Det er Norge som er bra! ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.
Timothy Drummond
Timothy Drummond (født 5. mars 1988) er en sørafrikansk landhockeyspiller. Han representerte landet sitt under Sommer-OL 2012 i London, der han endte på nest sisteplass med det sørafrikanske landslaget.
Trema
Trema ( ¨ ) er et diakritisk tegn som ser ut som to hevede prikker. Disse settes over den siste av to vokaler for å vise at den ikke inngår i en diftong eller digraf. Det vil si at hver vokal skal uttales for seg. Trema kommer fra gresk og betyr hull. På norsk forekommer tegnet kun i navn.
Trema må ikke forveksles med tegnet tøddel ( ¨ ), som ser ut som trema, men som i stedet endrer en vokals lyd.
Norske eksempler
Ä ä Ë ë  Ï ï  Ö ö  Ü ü
Xyloryctes ensifer
Xyloryctes ensifer er en bille som hører til gruppen hornbiller i familien skarabider (Scarabaeidae).
Utseende
En middelsstor (30-35 millimeter), kraftig, blankt brun til svart hornbille. Kroppsformen er ganske bred. Hannen har et krumt, tynt horn på hodet, pronotum har ikke noe horn, men et bredt framspring i midten. Hunnen mangler hornet og pronotum er rundet. Undersiden er kledt med stive, rødoransje hår. Dekkvingene er glatte og blanke.
Levevis
Larvene lever i jorda der de spiser av røttene på ulike trær. Den lever i furu- og furu-eikeskog 2000-3000 meter over havet.
Utbredelse
Arten lever i Mexico, Guatemala, Honduras og El Salvador.
Johan C. Løken
Løken var medlem av Elverum kommunestyre og Hedmark fylkesting i 1970-årene, og i 2007 ble han igjen innvalgt i kommunestyret, selv om han var på sisteplass på valglisten.
Bakgrunn og yrkeskarriere
Han ble født i Elverum i 1944, som sønn av gårdbruker Asbjørn Løken (1898–1963) og husmor Tora Eig (1897–1977). Han tok examen artium i 1964 og var elev ved jordbrukslinjen og skogbrukslinjen ved Jønsberg landbruksskole i henholdsvis 1965 og 1966. Løken var forstkandidat fra Norges landbrukshøgskole fra 1969. Han avtjente verneplikt ved Systemgruppen ved Forsvarets forskningsinstitutt i 1970.
Han var gårdbruker på Hvarstad gård i Heradsbygd i Elverum fra 1964. I 1970-årene utførte han konsulentoppdrag for Norges Industriforbund, Norges landbrukshøgskole, Norges landbruksvitenskapelige forskningsråd og Norges Rederiforbund. Fra 1994 drev han også konsulentvirksomhet i Johan C. AS.
Løken var formann i rådet for Distriktenes Utbyggingsfond 1978–1981, styreformann i Elverum Elektrisitetsverk 1979–1981, styreleder i stiftelsen Norsk Hestesenter 1994–2009, styreformann i Brødrene Sundt Verktøimaskinfabrik AS fra 1994, styreformann i Dimensions AS fra 1996, styreformann i Elverumslig AS 1996–2002, styreformann i Johan C. AS fra 1998, styreformann i forsikringsselskapet Skogbrand 1998–2003, styreleder i Dimensions Agri Technology AS (DAT) fra 1999, styreleder i Graminor AS fra 2001, styreleder i Forsvarets forskningsinstitutt fra 2004, styreleder i Stiftelsen BIOINN fra 2006 samt styreleder i Det norske Skogselskap fra 2008.
Han ledet dessuten utvalget for utredning av jordskifterettens stilling og funksjoner 2000–2002 (NOU 2002:29).
Politisk arbeid
I ungdomstiden var han aktiv i Unge Høyre, og Løken var formann i Elverum Unge Høyre 1963–1964, formann i Hedmark Unge Høyre 1964–1965 og medlem av Unge Høyres sentralstyre 1967–1971. I studietiden var han dessuten formann i Ås Konservative Studentforum 1967–1968 og dermed også medlem av Norges Konservative Studenterforbunds landsstyre.
Lokalt var han medlem av Elverum kommunestyre 1971–1979 og Hedmark fylkesutvalg 1979–1981, og han bekledte verv som formann i Elverum Høyre 1974–1976 og formann i Hedmark Høyre 1976–1982. På landsplan var han medlem av Høyres utenrikspolitiske støttegruppe 1971–1976, sekretær i Høyres landbrukspolitiske utvalg 1972–1974. Han var også medlem av Høyres programkomité foran stortingsvalget 1981.
Flukten fra hønsegården
Flukten fra hønsegården er en britisk-amerikansk Oscar-nominert stop-motion-animasjonsfilm fra 2000.
Handlingsreferat
En gruppe kyllinger bor på en gård som drives av Tweedy-ekteparet. Kyllingene forsøker flere ganger å flykte fra gården, men blir alltid fanget igjen. Frustrert over den minimale, og stadig synkende, fortjenesten som gården genererer, finner fru Tweedy på en ny idé om å konvertere gården til automatisert produksjon og bruke en pai-maskin for å gjøre kyllingene til kjøtt-pai. En mistenksom Mr. Tweedy lurer på om kyllingene planlegger noe, men fru Tweedy avviser denne teorien. Kyllingens leder, Ginger, blir vitne til en hane ved navn Rocky Rhodes som krasj-lander ved gården. Kyllingene forsøker å redde den skadde vingen hans, og gjemme hanen fra Tweedy-ekteparet.
Interessert i Rockys tilsynelatende flygende evner, ber Ginger ham om å hjelpe kyllingene med å fly. Rocky gir dem trening, samtidig som Mr. Tweedy bygger pai-maskinen deres. Senere holder Rocky en fest når vingen hans er fullstendig helbredet, og Ginger insisterer på at hanen demonstrerer å fly dagen etter. Men Tweedy er ferdig med å bygge pai-maskinen, og legger Ginger i den for prøve maskinen. Rocky redder Ginger og saboterer utilsiktet maskinen. Dette gir fuglene litt mer tid til å advare de andre om Tweedys planer, men de får veldig kort tid til å komme seg unna. Dagen etter oppdager Ginger at Rocky har forlatt gården deres. Men han etterlot seg en en plakat som avslører at han egentlig var en stunt-hane, sendt ut fra en kanon. Hanen klarte egentlig ikke å fly på egenhånd.
En eldre hane, Fowler, forsøker å muntre opp de andre dyrene ved å fortelle historier om hans tid som maskot i Royal Air Force. Dette gir Ginger en ny ide om å lage et fly, som de kan bruke til å flykte fra gården. Kyllingene - med hjelp fra Nick og Fetcher (to rotter som driver med smugling) - monterer deler til flyet samtidig som Tweedy forsøker å fikse pai-maskinen. Mr. Tweedy blir angrepet av kyllingene, og etterlater ham bundet og kneblet når de avslutter arbeidet med flyet. I mellomtiden møter Rocky, fremdeles på flukt, et tavle som annonserer fru Tweedys kylling-paier. Rocky føler seg skyldig i å ha overlatt Ginger og de andre kyllingene til en slik skjebne, så han kommer tilbake til gården for å slå seg sammen med dem. Kyllingene diskuterer også hva som egentlig kom først av Høna og egget.
Urulveedderkopp
Urulveedderkopp (Pardosa trailli) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett.
Utseende
Urulveedderkopp er lyst beigebrun, okerbrun og brunsvart, den har lysere eller mørkere flekker på bakkroppen. Forkroppen har en lys midtstripe. Beina er lysere okerbrune med tydelige mørkere ringer.
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd. Pardosa trailli og Pardosa eiseni er svært like hverandre. Hanner kan skilles fra hverandre, men da må pedipalpen plukkes fra hverandre og formen på embolus studeres. Embolus er en liten spiss og avlang struktur. Hunner kan skilles på epigynene, men de er veldig lik hverandre. Vulva har større forskjeller.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Levevis
Leveområdet er åpne vegetasjonsfattige steder med stein, i fjellet, eller skogsbilveier og kraftlinjegater. I Sverige er den funnet langs bredden av innsjøer. Pardosa-artene er varmeelskende dyr og aktive i solskinn. I kaldt vær er de mindre aktive og sitter ofte noe bortgjemt mose eller lignende.
SS «Sørlandet»
Fullriggeren Sørlandet er verdens eldste operative fullrigger. Skipet ble bygget i 1927 og var et tidligere skoleskip som opprinnelig ble drevet av Sørlandets Seilende Skoleskibs Institution (I dag Sørlandets maritime videregående skole). Skipet ble bygd for å brukes til grunnleggende fagopplæring av sjøfolk. I dag drifter skipet sin egen studiespesialiserende videregående skole, A+ World Academy.
Bygging og de første tokt
«Sørlandet» er byggenummer 1 fra Høivolds Mek. Verksted i Kristiansand. «Sørlandet» er det første norskbygde seilskipet i stål bygd som skoleskip. Skipet er 210 fot langt (64,2 m), en tremastet fullrigger (opprinnelig uten motor). Skipet ble sjøsatt 10. mai 1927 og hadde da en bruttotonnasje på 588 tonn.
En donasjon fra skipsreder O.A.T. Skjelbred, et legat på 25 000 pund sterling, var grunnkapitalen i institusjonen og finansierte byggingen av skipet.
Jomfruturen i 1927 gikk til Oslo hvor skipet ble inspisert av Kong Haakon og Kronprins Olav. Senere samme år var «Sørlandet» for første gang på tokt til utlandet der London var målet.
Som det første norske skoleskipet krysset «Sørlandet» Atlanterhavet i 1933 og gikk til Chicago hvor hun var det norske innslaget på utstillingen «A Century in Progress».
Krigsår
Under andre verdenskrig ble «Sørlandet» tauet til Kirkenes hvor skipet gjorde tjeneste som kullager og fangeskip. «Sørlandet» sank i Kirkenes havn etter å ha blitt truffet under et flyangrep. Skipet ble senere hevet. Frem mot krigsslutt fungerte «Sørlandet» som losjiskip for tyske ubåtmannskaper. Skipet fikk brakkeoverbygning og også innredningen ble bygd om. Baugsprydet ble kappet. Skipet lå som depotskip da krigen sluttet.
Da det etter krigen etter hvert ble tilgang på de nødvendige materialer, ble «Sørlandet» reparert ved verftet som hadde bygd skipet. Skroget var solid, men skipet måtte gjennom en omfattende og kostbar gjenoppbygging før det igjen kunne heise seil i 1948.
Først i 1958 ble skuta utstyrt med motor og propeller.
På private hender
«Sørlandet» ble utrangert som skoleskip i 1974 og solgt til skipsreder Jan Staubo i Oslo. Skipet ble registrert i Arendal og lå for anker i Kilsund fram til 1977 da det ble kjøpt tilbake til Kristiansand av Skjelbreds rederi – som også hadde finansiert byggingen 50 år tidligere.
Nye opplærings- og opplevelsestokt
I 1980 gjennomgikk skipet en total oppussing. Fra 1981 har skipet vært eid av Stiftelsen Fullriggeren Sørlandet. Fra 1980 til 1983 var skuta eneste norske skoleskip i drift og var først ute med åpne tokt for både ungdom og eldre av begge kjønn. I 1981 krysset hun Atlanteren fire ganger og utførte en serie seilaser mellom Bermuda og Boston i tillegg til filmoppdrag i New York.